Šekšys
Šekšys – ežeras šiaurės rytų Lietuvoje, Zarasų rajone, 6 km į pietryčius nuo Antalieptės. Išsidriekęs iš šiaurės rytų į pietvakarius 0,96 km, plotis siekia 0,56 km. Altitudė 168,2 m. Krantai daugiausia žemi, pietrytinis – aukštas. Šiaurės rytuose į Uolio ežerą išteka Šekšelė (Šventosios baseinas). Šiaurės rytiniame gale yra 0,2 ha sala, pietvakariuose įsiterpia ilgas pusiasalis. Pakrantėse daugiausia auga miškeliai, tik šiaurinėje ir pietvakarinėje plyti pievos. Į šiaurę nuo ežero praeina plentas  A6  Kaunas–Zarasai–Daugpilis . Prie Šekšio įsikūrę kaimai: Pašekšė, Kalendiškės, Murliškės.